Кувасой

Кувасой — Фергана облусундагы 4 шаардын бири. Ал 1954-жылы негизделген. Шаардын борбору Кувасой шаары. Фергана шаарынан 22 км түштүк-чыгыш тарапта жайгашкан жана Фергана шаары, Кува району, Фергана району жана Кыргыз Республикасы менен чектешет. Аймактын жалпы аянты 264 км².

 Калк 
Калкынын саны 96,8 миңден ашуун адамды түзөт (2022-ж. эсептөөлөр боюнча), анын ичинде шаар калкы — 42,9 миң адам  (57,6%), ал эми айыл калкы — 31,6 миң адам (42,4%). Улуттук курамы боюнча өзбектер — 43,5%, тажиктер — 29%, кыргыздар — 11,5%, орустар — 7,9% түзөт. Ошондой эле башка улуттардын өкүлдөрү жашайт. Административдик-аймактык түзүлүшү боюнча 36 калктуу конушка бөлүнөт.

 Өнөр жай 
Темир жол станциясы бар. Кувасойдо чакан ишканалар, микрофирмалар жана башка түрдөгү ишканалар иш алып барат. Калк үчүн турмуш-тиричилик тейлөө ишканалары, айнек, идиш-аяк, кыш, фарфор, темир-бетон өндүрүшү, тиричилик химия заводдору, автозавод, курулуш ишканалары иштеп жатат. Борбордук оорукана, поликлиника, дарыкана жана башка дарылоо мекемелери бар. Кувасойдо мечиттер жана чиркөөлөр дагы иш алып барат. Мындан тышкары, Кувасойдо чоң базар бар. Кувасойдон Ферганага автобустар, жеңил унаалар жана жеке таксилер каттайт.

Жаратылыштын ынгайлуу шарттары, акиташ, гипс жана түрдүү чополордун эң бай кендери, ири көмүр кенинин жакындыгы, Кувасой аркылуу өткөн темир жол — мунун баары совет бийлигинин жылдарында ири өнөр жай борборун өнүктүрүүгө шарт түзгөн.

Шаарда 5 ири өнөр жай ишканасы бар:
 „Alesta Glass“ DP
 „Kvarts“ OAJ
 „United Cement Group“ UCG (Quvasaytsement)
 „Quvasoy chinnisi“ AJ
 „Elektroqishloq qurilish“ бетон буюмдарын контролдоо пункту.

Цемент, шифер, курулуш айнеги, консервалар, айнек идиштер,темир-бетон буюмдары өндүрүлөт.

Шаарда 8 биргелешкен ишкана иштейт:

 „TJM Deloros“ (Өзбек-Америка),
 Delcons (Өзбек-Америка-Италия) азыркы учурда иштебейт
 „Imbek“ (Өзбек-Kорей),
 „Quvasaytsement“ (Өзбек-Kипр),
 „Sut vodiysi“ (Өзбек-Рос),
 „Fergʻona shishasi“ (Өзбек-Британия),
 Unitex LTD (Өзбек-Америка),
 „Art soft ceramics“.

 Климат 
Климаты кескин континенттик. Июлдун орточо температурасы +30 °C, ал эми январдын орточо температурасы 0 °C түзөт.

 Билим жана маданият 
Шаарда «Зебунисо» маданият сарайы, 29 жалпы билим берүүчү мектеп (анын 4ү өзбек жана орус тилдеринде окутулат), анын ичинен 2 мектеп гимназия жана 1 президенттик мектеп бар. Ошондой эле шаарда китепканалар, маданият үйлөрү, маданият жана эс алуу паркы бар.

 Шилтемелер 
Расмий сайты 

Телеграм каналы

 Булактар 
Категория:Фергана облусунун шаарлары
Категория:Coordinates on Wikidata